ครม.อนุมัติงบกลางสำรองจ่ายกรณีฉุกเฉิน ประจำปี 2562 กว่า 7 พันล้านบาท เยียวยาผู้ประสบอุทุกภัย
ครม.อนุมัติงบกลางสำรองจ่ายกรณีฉุกเฉิน ประจำปี 2562 กว่า 7 พันล้านบาท เยียวยาผู้ประสบอุทุกภัย นางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงว่า ที่ประชุมคณะรัฐมนตรี ได้มีมติเห็นชอบอนุมัติงบประมาณรายจ่ายประจำปีงบประมาณ 2562 งบกลาง รายการเงินสำรองจ่าย เพื่อกรณีฉุกเฉินช่วยเหลือผู้ประสบภัยพิบัติฉุกเฉิน กรณีอุทกภัย โดยกระทรวงมหาดไทยเสนองบประมาณ 7,642,400,000 บาท โดยแบ่งเป็น 2 ส่วน คือ ช่วยเหลือผู้ประสบภัย ครอบครัวละ 5,000 บาท และแบ่งให้องค์กรปกครองส่วนท้องถิ่นจัดสรร ตาม 3 หลักเกณฑ์? คือ กรณีที่น้ำท่วมถึงบ้านพักอาศัยโดยฉับพลันและทรัพย์สินได้รับความเสียหาย กรณีบ้านพักอาศัยถูกน้ำท่วมขังติดต่อกันไม่น้อยกว่า 7 วัน และทรัพย์สินได้รับความเสียหาย กรณีบ้านพักอาศัยได้รับความเสียหายจากอุทกภัยวาตภัยน้ำป่าไหลหลากและดินโคลนถล่ม ซึ่งทั้ง 3 กรณี ต้องเป็นบ้านที่อยู่อาศัยประจำในพื้นที่ที่ได้รับประกาศเป็นเขตพื้นที่ประสบสาธารณภัยและมีหนังสือรับรองผู้ประสบภัยที่อำเภอออก เบื้องต้นสำรวจพบ 29 จังหวัด อาทิ อุบลราชธานี ยโสธร  กาฬสินธุ์ ขอนแก่น ซึ่งทั้งหมดอยู่ในพื้นที่ที่ได้ประกาศเป็นเขตประสบสาธารณภัย ให้ได้รับการช่วยเหลือให้ส่วนผู้ประสบภัยที่ซ้ำซ้อนทั้ง 3 กรณี ให้ได้รับการช่วยเหลือเพียงกรณีเดียว ทั้งนี้สั่งการให้จังหวัดที่ประสบภัยเร่งรัดดำเนินการตรวจสอบ ความถูกต้องตามหลักเกณฑ์และการช่วยเหลือให้แล้วเสร็จภายใน 60 วัน ตั้งแต่วันที่ได้รับการจัดสรรงบประมาณ